พอดีรับหมาจสกฟารืมมา อายุ 4 เดือน ฟารมบอกน้องรับวัคซีคพิษสุนัขบ้ามาแล้ว 2 ครั้ง ตอนวัคซีนรวมแล้วก็ พิษสุนัขบ้าอีก 1 เข็ม คราวนี้เมื่อวันศุกร์ มันงับที่เท้าแบบเล่น แล้วเป็นแผล แล้ววันนี้มันงับเข้ามือมือตรงกลางฝ่ามือเลยค่ะ เป็นรูเล็กๆ แต่ไม่มีเลือด เราควรไปฉัดพิษสุนัขบ้าไหมคะ เคยฉัดเมื่อช่วงต้นปีที่แล้ว 2561 เราฉีดแค่ 3 เข็มค่ะ ควรไปรับวัคซีนไหมคะ ตอนนี้เครียดมาก
สวัสดีค่ะ ในกรณีดังกล่าวมา หากถูกสุนัขกัด และมีรูเล็กๆหรือมีแผลที่ผิวหนัง อาจเสี่ยงต่อการรับเชื้อพิษสุนัขบ้าได้ แต่หากสุนัขได้รับการฉีดวัคซีนมาครบแล้ว ก็มีโอกาสน้อย แต่อย่างไรก็ตามเนื่องจากพิษสุนัขบ้าเป็นโรคที่ถึงแก่ชีวิต จึงควรจะป้องกันไว้ก่อนดีกว่าโรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันดังนั้นแนะนำพบแพทย์ใกล้บ้าน เพื่อประเมินแผล และกระตุ้นวัคซีนถ้าจำเป็นการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวด และระวังการถูกสุนัขกัดซ้ำ